Kiinassa on paljon enemmän nuoria miehiä kuin naisia, mutta moni mies karsastaa vahvoja, koulutettuja naisia.

Hyvin erilaisten maiden Suomen ja Kiinan välillä on ällistyttäviä samankaltaisuuksia parisuhdemarkkinoilla. Tai ainakin siitä käytävässä keskustelussa.

Molemmissa maissa nuoria naisia syytetään julkisessa keskustelussa nirsoilusta miesten suhteen. Suomessa huolestujat ovat tänä vuonna enimmäkseen esiintyneet yleisönosastoilla ja sosiaalisessa mediassa.